Fit-30 ta' Ġunju 2016 il-Kumitat tar-Rappreżentanti Permanenti approva, f'isem il-Kunsill, qbil mal-Parlament Ewropew dwar oġġetti li jistgħu jintużaw għall- jew trattament jew pieni krudili, inumani jew degradanti oħra. Il-qbil ser jippermetti li jiġi emendat ir-regolament 1236/2005 fid-dawl tal-iżviluppi minn meta daħal fis-seħħ fl-2006. Huwa jipprevedi emendi fir-regoli dwar il-kontrolli tal-esportazzjoni, kontrolli ġodda fuq servizzi ta' senserija u assistenza teknika, u projbizzjoni fuq ir-reklamar ta' ċerti oġġetti. L-għan huwa li jiġi evitat li l-esportazzjonijiet tal-UE jikkontribwixxu għall-ksur tad-drittijiet tal-bniedem f'pajjiżi terzi. Ir-regolament il-ġdid li jemenda r-regolament 1236/2005 huwa mistenni li jiġi approvat mill-Parlament f'Settembru, u mbagħad ser jiġi ppreżentat lill-Kunsill għall-adozzjoni. Il-qbil politiku mal-Parlament intlaħaq fl-24 ta' Mejju 2016. Projbizzjoni tat-tortura u t-trattament ħażin hija minquxa fil-konvenzjonijiet tan-Nazzjonijiet Uniti dwar id-drittijiet tal-bniedem. Fil-livell tal-UE, il-Karta tad-Drittijiet Fundamentali tipprojbixxi l-piena kapitali u tiddikjara li "ħadd m'għandu jkun assoġġettat għal tortura jew għal pieni jew trattamenti inumani jew degradanti". L-UE tippromwovi wkoll ir-rispett lejn id-drittijiet fundamentali mad-dinja kollha. Żewġ kategoriji ta' oġġetti Ir-regolament 1236/2005 jipprojbixxi l-esportazzjoni u l-importazzjoni ta' tagħmir/oġġetti li jistgħu jintużaw biss għat-tortura jew il-piena kapitali. Dawn l-oġġetti huma mniżżlin fl-anness II ta' dan ir-regolament. Ir-regolament jagħmel obbligatorju li jintalbu liċenzji speċifiċi għall-esportazzjoni ta' tagħmir/oġġetti li jista' jkollhom użu bħal dan iżda li għandhom ukoll applikazzjonijiet leġittimi. Dawn l-oġġetti huma soġġetti għal analiżi skont il-każ u huma mniżżlin fl-annessi III u IIIA ta' dan ir-regolament. F'Diċembru 2011, ir-regolament ġie emendat biex tiġi kkontrollata l-esportazzjoni ta' mediċini li jistgħu jintużaw għall-eżekuzzjonijiet b'injezzjonijiet letali. Ir-regolament il-ġdid jimponi projbizzjoni fuq is-senserija ta' tagħmir li huwa soġġett għal projbizzjoni u huwa mniżżel fl-anness II, sabiex jiġu koperti trasferimenti ta' oġġetti li ma jkunux jinsabu fl-UE. Barra minn hekk, huwa jipprojbixxi l-għoti ta' servizzi ta' senserija minn kwalunkwe sensar li jkun konxju li l-oġġetti mniżżlin fl-anness III jew IIIA jistgħu jintużaw għat-tortura jew il-piena kapitali. L-abbozz jipprojbixxi wkoll l- assistenza teknika (f'dak li jikkonċerna l-oġġetti mniżżlin fl-anness III jew IIIA) minn kwalunkwe persuna li tkun konxja li t-tagħmir ikkonċernat jista' jintuża għat-tortura jew il-piena kapitali. Barra minn hekk, huwa jipprevedi proċedura ta' urġenza fil-każ li jkun jeħtieġ li jiġu emendati malajr l-annessi tar-regolament il-ġdid meta l-oġġetti l-ġodda jidħlu fis-suq. Qbil mal-PE Skont il-qbil mal-Parlament Ewropew, it-test maqbul: jintroduċi sistema ta' awtorizzazzjoni minn qabel għas- servizzi ta' senserija assistenza teknika għall-oġġetti mniżżlin fl-anness III u IIIA, minflok il-projbizzjoni proposta mill-Kummissjoni; tranżitu tal-oġġetti mniżżlin fl-anness II u, jekk it-trasportatur ikun jaf li l-oġġetti jkunu ser jintużaw għat-tortura jew il-pieni kapitali, l-oġġetti mniżżlin fl-anness III u IIIA; reklamar u l-promozzjoni f'wirjiet u fieri kummerċjali tal-oġġetti mniżżlin fl-anness II; jistabbilixxi grupp ta' koordinazzjoni , li ser iservi bħala pjattaforma biex l-esperti tal-istati membri u tal-Kummissjoni jaqsmu informazzjoni dwar prattiki amministrattivi. Il-grupp ser jiddiskuti wkoll kwistjonijiet ta' interpretazzjoni, l-iżviluppi u l-implimentazzjoni tar-regolament.